ARA: L-aħħar preparamenti qabel jiftaħ l-istaġun tal-lampuki
Imtella' Awwissu 11, 2020 - Aġġornata 11 Ta' Awwissu, 2020 7:17am Erbat'ijiem oħra Santa Marija u dakinhar jiftaħ l-istaġun tas-sajd tal-lampuki. Madwar 122 sajjied ilbieraħ kien għaddej bl-aħħar preparamenti qabel jiftaħ l-istaġun għal-lampuki. Waqt it-tberik twaddbu numru ta' kuruni tar-rużarju fid-dgħajjes tas-sajjieda b'turija ta' devozzjoni. Max-xatt ta' Marsaxlokk ġiet iċċelebrata wkoll quddiesa. L-istaġun tal-lampuki jibda fil-15 t'Awwissu u jibqa' għaddej sal-aħħar tas-sena. Preżentament id-dgħajjes u l-bastimenti huma mgħobbija bil-kannizzati kif ukoll bil-ġebel, palm u ċimi sabiex flimkien joħorġu 'l barra u jsorġu ċ-ċimi skont il-pożizzjonijiet li ġew provduti lilhom mid-Dipartiment tas-Sajd u l-Akkwakultura. Ilbieraħ TVM żar ir-raħal pittoresk ta' Marsaxlokk, fejn tkellem mas-sajjieda dwar din it-tradizzjoni. Ara x'kellhom xi jgħidu: